সাগোল কাংজেই

সাগোল কাংজেই (মণিপুরী: ꯁꯒꯣꯜ ꯀꯥꯡꯖꯩ; আক্ষরিক অর্থ: ঘোড়া হকি) হল এক ঐতিহ্যবাহী মেইতেই ক্রীড়া যেখানে খেলোয়াড়রা  ঘোড়ার পিঠে চড়ে খেলায় অংশগ্রহণ করেন এবং খেলার সময় তারা এক দীর্ঘ হাতলযুক্ত লাঠি ব্যাবহার করেন। মণিপুরী পোলো নামে পরিচিত এই খেলাটিকে আধুনিক আন্তর্জাতিক পোলোর পূর্বসূরি হিসেবে বিবেচনা করা হয়।
Category:Articles containing Meitei-language text
থাম্ব|300x300পিক্সেল|জি২০ শীর্ষ সম্মেলনের সময় প্রদর্শিত মারজিং পোলো মূর্তি। এটি বিশ্বের সবচেয়ে উঁচু পোলো খেলোয়াড়ের মূর্তি, যা মেইতেই পোলো দেবতা মারজিং- এর প্রতি উৎসর্গীকৃত। 

 ইতিহাস এবং কিংবদন্তি 
সাগোল কাংজেই বা মণিপুরী পোলো বিশ্বের প্রাচীনতম খেলাগুলির মধ্যে একটি। কিছু ঐতিহাসিকের দাবি অনুযায়ী   কাংলেইপাকের প্রাচীন মেইতেই রাজ্যে এই খেলা প্রথম অনুষ্ঠিত হয়েছিল।  সাগোল কাংজেই হল আধুনিক পোলোর ঐতিহ্যবাহী মেইতেই সংস্করন। একে আধুনিক  পোলো খেলার পূর্বসূরী হিসাবেও বিবেচনা করা  যেতে পারে।  মেইতেই পৌরাণিক কাহিনী এবং লোককাহিনী অনুসারে মারজিং এবং থাংজিং- এর নেতৃত্বে দেবতারা সাগোল কাংজেই খেলায় অংশ নিয়েছিলেন।  

কাংলাপাকের রাজকীয় কালানুক্রমিক বিবরণ চৈথারোল কুম্বাবা থেকে সাগোল কাংজেই  সম্পর্কে বিশদে জানা যায়। এই খেলা কোন সাধারণ ক্রীড়া নয়। কূটনীতি, রাজনীতি এবং রাজপ্রাসাদের অভ্যন্তরীণ ষড়যন্ত্রের হাতিয়ার হিসেবেও এই খেলার ব্যবহার হত।  প্রাচীন মেইতেই ভাষার আরেকটি পাণ্ডুলিপি কাংজিরোল  অনুসারে কাংলাপাকের রাজা নিংথৌ কাংবার (১৪০৫–১৩৯৭/১৩৫৯ খ্রিস্টপূর্বাব্দ) শাসনামলে এই পোলো খেলা অনুষ্ঠিত হত। রাজা খাগেম্বার (১৫৯৭-১৬৫২ খ্রিষ্টাব্দ) শাসনকালে সাগোল কাংজেই খেলা জনপ্রিয়তা অর্জন করে। এই সময়ে খেলার নিয়মকানুন পরিমার্জন ও পুনর্বিন্যাস করা হয়।

মণিপুরের তৎকালীন শাসক স্যার চন্দ্রকীর্তি সিংহের হাত ধরে আসামের কাছাড় অঞ্চলের ব্রিটিশ কর্মকর্তাদের মধ্যে সাগোল কাংজেইয়ের ক্রীড়ার প্রসার ঘটে।  

 বিবরণ 
সাগোল কাংজেই হল পোলো খেলার একটি ঐতিহ্যবাহী রূপ যার সাথে হকির অনেক মিল দেখা যায়। এই খেলায়  সাধারণত মণিপুরী টাট্টু ঘোড়ার ব্যাবহার হয়। একটি ঐতিহ্যবাহী মণিপুরী ভালো জাতের ঘোড়ার উচ্চতা সাধারণত ১১ থেকে ১৩ হাত হয়। খেলার সময় একটি দীর্ঘ হাতলযুক্ত লাঠি ব্যাবহার করা হয়। মণিপুরী ভাষায় এই লাঠিকে বলা হয় কাংজেই। এই কাংজেই পাকা বেত দিয়ে তৈরি করা হয় এবং এর মাথায় একটি সরু ও বাঁকানো কাষ্ঠল অংশ সংযুক্ত থাকে যার মাধ্যমে বলে আঘাত করা হয়। খেলায় ব্যাবহৃত হয় একটি নিরেট বল যা বাঁশের শিকড় দিয়ে তৈরি হয় এবং যার ব্যাস সাধারণত ১০ সেন্টিমিটার হয়ে থাকে। 
থাম্ব|300x300পিক্সেল|সাগোল কাংজেই – মণিপুরের পোলো
এই খেলা সাধারণত দুটি দলের মধ্যে অনুষ্ঠিত হয়, যাদেরকে যথাক্রমে উত্তর দল ও দক্ষিণ দল হিসেবে অভিহিত করা হয়। প্রত্যেক দলে সাতজন করে খেলোয়াড় থাকে। খেলার মাঠটি সাধারণত আয়তাকার, যার দৈর্ঘ্য প্রায় ২১০ গজ (১৯০ মিটার) এবং প্রস্থ ১০০ গজ (৯১ মিটার) হয়। নিয়ম অনুসারে খেলোয়াড়রা কেবল তাদের হাতের লাঠি (ম্যালট) দিয়েই বলে আঘাত করতে পারেন। এই খেলায় কোন গোলপোস্টের ব্যাবহার হয়না। বল যখন মাঠের শেষ রেখা অতিক্রম করে তখনই তা গোল হিসেবে গণ্য করা হয়। 

মেইতেই সংস্কৃতিতে প্রচলিত তিন প্রকার কাংজেই (বা হকি) ক্রীড়ার একটি হল সাংগোল কাংজেই। অন্য দুই প্রকারের নাম হলো: খং কাংজেই (বা ফুট হকি) এবং মুকনা কাংজেই(কুস্তি মিশ্রিত হকি)।

 পোশাক এবং সরঞ্জাম 
সাগোল কাংজেই খেলোয়াড়রা ছোট হাতার জ্যাকেট (সাধারণত এক দলের খেলোয়াড়রা একই রঙের জ্যাকেট পরেন) এবং সাদা ধুতি পরেন। সাদা ধুতিটি মূলত হাটুর উপর তুলে পরিধান করা হয়। খেলোয়াড়দের মাথায় থাকে ঐতিহ্যবাহী মণিপুরী পাগড়ি বা কোকয়েত যা খাদাংচেত  নামক অনুসঙ্গের মাধ্যমে খেলোয়াড়ের থুতনির নিচে বেঁধে আটকানো হয়। পায়ের নলি ও পেশিকে সুরক্ষা দিতে খংইয়ন বা পদরক্ষক ব্যবহার করা হয় এবং গোড়ালি ও পায়ের গাঁট রক্ষার জন্য আরও কিছু বিশেষ আনুসঙ্গিক ভূষণ ব্যবহার করা হয় যা খুনিং খাং নামে পরিচিত। তবে বেশিরভাগ সময় খেলোয়াড়রা সাধারণত খালি পায়েই খেলেন।

খেলায় ব্যাবহৃত ঘোড়ার জিনগুলো অলঙ্কৃত চামড়া দিয়ে তৈরি হয় এবং সেগুলি উকাং খে নামক একটি কাঠের কাঠামোর সাথে যুক্ত থাকে। ঘোড়ার সাথে সংযুক্ত পাদানির ভিত্তি সমতল এবং পা রাখার জায়গাটি বেশ সংকীর্ণ হয়। ঘোড়ার লাগামের মুখে বিশেষ ধাতব অংশ লাগানো থাকে যাকে স্ন্যাফেল বিট (চানাম চারু) বলা হয়।

 আন্তর্জাতিক প্রতিযোগিতা 
মণিপুর আন্তর্জাতিক পোলো প্রতিযোগিতায় আর্জেন্টিনা, অস্ট্রেলিয়া, কানাডা, মিশর, ফ্রান্স, জার্মানি, হাইতি, ভারত, কেনিয়া, মঙ্গোলিয়া, মরক্কো, পোল্যান্ড, দক্ষিণ আফ্রিকা, থাইল্যান্ড, যুক্তরাজ্য, মার্কিন যুক্তরাষ্ট্র এবং উরুগুয়েসহ বিশ্বের বিভিন্ন প্রান্তের দল অংশগ্রহণ করে। এই আন্তর্জাতিক দলগুলো মণিপুরের খেলোয়াড়দের সাথে প্রতিযোগিতায় অংশগ্রহন করে।     

মণিপুর রাজ্য দিবস উপলক্ষে আয়োজিত মহিলা পোলো প্রতিযগিতা ভারতে আয়োজিত প্রথম এবং একমাত্র আন্তর্জাতিক মহিলা পোলো প্রতিযোগিতা।   

 কিছু গুরুত্বপূর্ণ স্থান 
মনিপুরের সুপরিচিত মারজিং পোলো ক্রীড়াস্থলটি মেইতেই জাতির ঘোড়া ও পোলো খেলার দেবতা মারজিং-এর উদ্দেশ্যে উৎসর্গীকৃত। দেবতা মারজিং-এর পৌরাণিক আবাসস্থল হিসাবে পরিচিত হেইঙ্গাং চিংয়ের পাহাড়ের চূড়ায় এই ক্রীড়াস্থলের অবস্থান।   এখানে পোলো খেলায় নিমগ্ন মারজিং-এর একটি মূর্তি রয়েছে। এটি বিশ্বের সর্বোচ্চ অশ্বারোহী পোলো খেলোয়াড়ের মূর্তি হিসাবে পরিচিত। পোলো খেলার জন্মস্থান হিসেবে মণিপুরের  ইতিহাসকে স্মরণীয় করে রাখতে এর নির্মাণ করা হয়েছে।   

হেইঙ্গাং চিং পাহাড়ের ওপর দেবতা মারজিং-এর একটি পবিত্র মন্দির রয়েছে। দেবতার ভক্তগন (যাদের মধ্যে অনেকেই পোলো খেলোয়াড়) এই মন্দিরে এসে শ্রদ্ধা নিবেদন করেন এবং বিভিন্ন ধর্মীয় আচার-অনুষ্ঠান পালন করেন।    ভক্তরা এখানে পোলো খেলার লাঠি (ম্যালেট), বল  এবং পোলো ঘোড়ার ছোট প্রতিকৃতি উৎসর্গ করেন।  ফলস্বরূপ মন্দিরে সাদা রঙের অসংখ্য ছোট ছোট ঘোড়ার মূর্তি, লাল-সাদা পোলোর লাঠি এবং অগুনতি ঘোড়ার ছবিতে দেখা যায়। 

 জনপ্রিয় সংস্কৃতিতে 

 পোলো দেবতার কন্যারা
 ইগি কোনা
 মণিপুরী পোনি

 চিত্রশালা 

 তথ্যসূত্র 

বিষয়শ্রেণী:বিশ্বরেকর্ডধারী
বিষয়শ্রেণী:মণিপুরী সংস্কৃতি
বিষয়শ্রেণী:মণিপুরের ইতিহাস
বিষয়শ্রেণী:খ্রিস্টপূর্ব ৩য় সহস্রাব্দে প্রতিষ্ঠিত